איתן ברנט

איתן ברנט (באנגלית: Eitan Bernath; נולד ב-25 באפריל 2002) הוא שף, בדרן, סופר, סלבריטאי רשת, אישיות טלוויזיה ויזם יהודי אמריקאי.<ref></ref><ref></ref><ref></ref><ref></ref><ref></ref><ref name="jta.org"></ref> הוא משתתף קבוע בפינת הבישול של תוכנית האירוח האמריקאית "המופע של דרו ברימור".<ref></ref>

== ראשית חייו ==
ברנט נולד בטינק, ניו ג'רזי לסברינה וג'ייסון ברנט. יש לו אח בשם יוני.<ref></ref> ברנט הוא יהודי.<ref></ref> מגיל צעיר הוא פיתח תשוקה לאוכל ולבישול, והוא ידוע כבעל אהבה למטבח ההודי.<ref></ref><ref></ref> בנערותו למד בבית הספר פריש , ומסתיו 2022 הוא לומד באוניברסיטת קולומביה.<ref></ref> הוא היה אורח תדיר באירועים בבית הלבן בתקופת ממשל ביידן, בין היתר בטקס החנוכה של הבית הלבן וטקס חשיפת קישוט החג.<ref></ref>

== קריירה ==
הופעתו הראשונה של ברנט בטלוויזיה הייתה כשהיה בגיל 12, בתוכנית הבישול האמריקאית-איטלקית "Chopped" , בעת שלמד בבית הספר Yavneh Academy שבפרמוס שבניו ג'רזי.<ref></ref> בשנת 2017 התמודד בתוכנית הבישול "Guy's Grocery Games" של ערוץ Food Network, בהנחיית גאי פיירי .<ref></ref>

בשנת 2019 ברנט השיג קהל עוקבים גדול ברשת החברתית טיקטוק.<ref></ref><ref></ref> בריאיון לניו יורק טיימס הוא אמר ש"טיקטוק הוא הדבר הכי גדול שקרה לי בקריירה, ובאמת הוא הסיבה שבגללה אני נמצא איפה שאני היום."<ref name="auto"></ref>

במרץ 2020 ברנט השתתף במופעי הטיקטוק "" יחד עם צ'ארלי ד'אמליו, אדיסון ריי, טיירה בנקס, אלישה קיז ודי ג'יי חאלד.<ref></ref><ref></ref>

במאי 2020, לאחר שצבר כמות עוקבים רבה ברשתות החברתיות, ברנט הוחתם בסוכנות הכישרונות William Morris Endeavor.<ref></ref><ref></ref><ref></ref> ביולי 2020 ברנט שיתף פעולה יחד עם רייצ'ל ריי במסגרת מחנה בישול לסלבריטאים.<ref></ref>

בדצמבר 2020, ברנט החל להשתתף בתוכנית האירוח "המופע של דרו ברימור" המשודרת ברשת CBS.<ref></ref> בניו יורק פוסט נכתב כי ברימור שמעה על ברנט מבנותיה, שצפו בסרטוני הטיקטוק שלו.<ref></ref> בפינתו בתוכנית, הוא בישל בין היתר יחד עם ג'ייסון דרולו, גורדון רמזי ומולי סימס.

בספטמבר 2021 הוא נבחר לרשימת "Next 1000" של פורבס, ובדצמבר באותה שנה הופיע ברשימת פורבס 30Under30 בתחום המזון,<ref></ref> ובכך היה לאדם הצעיר ביותר שנכלל בה.<ref></ref>

בשנת 2021 ברנט השתתף בכנס ה-VidCon השנתי באנהיים, קליפורניה.<ref></ref>

ב-3 במאי 2022, יצא לאור ספר הבישול הראשון שלו, Eitan Eats the World: New Comfort Classics to Cook Right Now, שהפך לרב-מכר ארצי.<ref name="auto13"></ref><ref></ref> הספר מתמקד בתשוקותיו של ברנט למטבחים ברחבי העולם ולאוכל מנחם.<ref></ref><ref></ref> ב-6 ביוני 2022, ברנט נאם ב"שיחות לעובדי גוגל" (Talks at Google), וסיפר על תהליך פיתוח הספר.<ref></ref>

== חיים אישיים ==
ברנט הוא חבר מועצת המזון של ארגון הצלת המזון האמריקאי City Harvest מאז נובמבר 2021, והוא החבר הצעיר ביותר בה.<ref></ref> הוא גם מייעץ לארגון בעלי החיים Animal Haven.<ref></ref>

ברנט משמש כמנכ"ל של Eitan Productions ("איתן הפקות"), חברת ההפקות שאחראית על הפקת התוכן שלו ברשתות החברתיות. החברה ממוקמת בניו יורק ומעסיקה צוות של מפיקים המנהלים את עסקי המדיה שלו.<ref></ref> לפי פורבס, החברה מגיעה ל-300 מיליון צרכנים מדי שנה.<ref></ref> החברה מעסיקה צוות של 7 עובדים.

== קישורים חיצוניים ==
* 
* 

* 

== הערות שוליים ==

קטגוריה:טיקטוקרים יהודים
קטגוריה:טיקטוקרים אמריקאים
קטגוריה:יוטיוברים יהודים
קטגוריה:יוטיוברים אמריקאים
קטגוריה:ניו ג'רזי: אישים
קטגוריה:סופרים יהודים אמריקאים
קטגוריה:פמיניסטים יהודים
קטגוריה:פעילי אינטרנט יהודים
קטגוריה:שפים אמריקאים
קטגוריה:שפים יהודים
קטגוריה:אמריקאים שנולדו ב-2002